આમ ને આમ ખુશીઓમાં ત્રણ વર્ષ વીતી ગયા પણ એ પહેલા સ્પર્શને આજ સુધી શિવાલી ભૂલી નહોતી. આજે અચાનક ટુવાલની વાત પરથી તેને તે સ્પર્શ યાદ આવી ગયો એટલે મનોમન તે ભૂતકાળમાં સરી ચુકી હતી… વર્તમાનમાં પાછી ફરી ત્યારે તેના ગાલ શરમથી લાલ થઇ ગયેલા. શિવાંજ તૈયાર થઈને બહાર આવ્યો ત્યારે શિવાલી તેને દરવાજા સુધી વળાવવા ગઈ અને કોઈ ના જુએ તેમ ચુંબન પણ કરી લીધું. પહેલા સ્પર્શની યાદને મમળાવવા શિવાલીએ કરેલું એ ચુંબન શિવાંજને પણ બહુ ગમ્યું. શિવાલીને થયું એ સ્પર્શ બાદ તો તે હનીમૂનમાં પણ જઈ આવી ને ઘણા અવસર મળ્યા પરંતુ તેના જેવો સ્પર્શ આજ સુધી ક્યારેય નથી મળ્યો. આ રીતે એકબીજામાં ઓગળી જવાનો એ અનુભવ જ કંઈક અનોખો હતો..